باڵەکایەتی

باڵەکایەتی دەڤەر یاخود ناوچەیەکی ئیدارەی سۆرانە لە پارێزگای هەولێر لە باشوری کوردستان کە قەزای چۆمان ناوەندی ئەو دەڤەرەیە، کە خەڵکی ئەو دەڤەرە و خاوەنی زەویەکان پێیان دەگوترێت باڵەک، باڵەکایەتی سنورێکی بەرفراوانی هەیە و ناسراوە بە شاخ و بەرزایی و دیمەنی دڵڕفێن و ناوازە کە ناوەندێکی گەشتیاری گرینگی کوردستانە و لە هەر چوار وەرزی ساڵ گەشتیارێکی زۆری ناوخۆیی و بیانی لە شار و وڵاتە جیاوازەکان ڕووی تێدەکەن، هەروەها پێویستە بیرمان نەچێت کە باڵەکایەتی ناوەندێکی گرینگی شۆڕشەکانی کوردایەتی بوە و بەردەوام شوێن و لانکەی پێشمەرگە و خەباتی کوردایەتی گەلی کورد بوە، هەروەها باڵەکایەتی گرینگی ئابوری و بازرگانیشی هەیە بەهۆی بونی دەروازەی نێودەوڵەتی حاجی ئۆمەران و ڕێگای نێودەوڵەتی هامڵتۆن کە حاجی ئۆمەران بە پارێزگای هەولێر و ئیدارەی سۆران دەبەستێتەوە، جوگرافیای باڵەکایەتی لە ڕۆژھەڵاتەوە بریتییە لە شارستانی پیرانشار کە بە زنجیرەچیای قەندیل درێژ دەبێتەوە بۆ سنووری شارەدێی سەنگەسەر سەر بە پارێزگای سلێمانی، ھەروەھا لووتکەی ھەڵگۆرد بەرزایییەکەی ٣٦٠٧ مەتر لە ئاستی ڕووی دەریاوەیە و سنووری ڕۆژاوای بە شارۆچکەی سۆران دەبەستێتەوە، ھەروەھا باکووری بە سنووری شارەدێی سیدەکان سەر بە قەزای سۆران کۆتایی دێت.کوردپێدیا - باڵەکایەتی

 سەرچاوەکان 

پۆل:جوگرافیای کوردستان
پۆل:جوگرافیای عێراق

ناحیەی قەسرێ